Група дваццаці

G20, Група дваццаці (афіцыйна: ) — фармат міжнародных нарад міністраў фінансаў і кіраўнікоў цэнтральных банкаў, якія прадстаўляюць 20 эканомік: 19 найбуйнейшых нацыянальных эканомік і Еўрапейскі саюз (ЕС), прадстаўлены Дзяржавай-старшынёй Савета Еўрапейскага саюза (акрамя тых выпадкаў калі краіна-старшыня з’яўляецца сябрам Вялікай васьмёркі і такім чынам ужо прадстаўлена ў G20). Акрамя таго, звычайна на сустрэчах G20 прысутнічаюць прадстаўнікі Міжнароднага Валютнага Фонду і Сусветнага Банка.

У сукупнасці, G20 прадстаўляе 90 % сусветнага валавога нацыянальнага прадукту, 80 % сусветнага гандлю (уключаючы гандаль унутры ЕС) і дзве траціны насельніцтва свету.

З’яўляецца форумам для супрацоўніцтва і кансультацый па пытаннях, якія адносяцца да міжнароднай фінансавай сістэмы. Да 2008 года група не праводзіла самітаў на вышэйшым узроўні, яе асноўнай формай дзейнасці былі штогадовыя сустрэчы на ​​ўзроўні міністраў фінансаў і кіраўнікоў цэнтрабанкаў.

Была створана ў адказ на фінансавыя крызісы канца 1990-х і ўсведамленне таго, што краіны з рыначнай эканомікай, якія развіваюцца, не былі адэкватна прадстаўлены ў сусветных эканамічных абмеркаваннях і прыняцці рашэнняў.

 Гісторыя 
26 верасня 1999 года міністры фінансаў і старшыні галоўных банкаў Вялікай васьмёркі запрасілі на першую сустрэчу Групы дваццаці 15-16 снежня ў Берліне (Германія) сваіх калег з Еўрапейскага Саюза і 12 іншых буйных дзяржаў: Аргенціна, Аўстралія, Бразілія, Інданезія, Індыя, Кітай, Мексіка, Паўднёвая Афрыка, Паўднёвая Карэя, Расія, Саудаўская Аравія і Турцыя. Прычынай паслужыла патрэба ў пераадоленні наступстваў Азіяцкага фінансавага крызісу 1997 года. 15 лістапада 2008 года ў Вашынгтоне (ЗША) адбылася першая сустрэча Групы дваццаці на ўзроўні кіраўнікоў дзяржаў. У 2009—2010 гадах кіраўнікі дзяржаў Групы дваццаці збіраліся на нараду двойчы на год.

19 чэрвеня 2012 года на сустрэчы ў Лос-Кабасе (штат Паўднёвая Ніжняя Каліфорнія, Мексіка) Група дваццаці ўхваліла вылучэнне звыш $450 млрд у Міжнародны валютны фонд на пераадоленне гаспадарчых забурэнняў. У 2017 годзе на ўдзельнікаў Групы дваццаці прыпадала 85% валавога прадукту свету, 66% насельніцтва Зямлі, 75% міжнароднага гандлю і 80% інвестыцый у свеце.

 Краіны G20 





















 Спіс нарад 
+ Сходы кіраўнікоў дзяржаў Дата Дзяржава  Горад  Старшыня 30 лістапада — 1 снежня 2018 Аргенціна  Буэнас-Айрэс  Маўрысіа Макры 7-8 ліпеня 2017 Германія  Гамбург  Ангела Меркель 4-5 верасня 2016 Кітай  Ханьчжоу (правінцыя Чжэцзян)  Сі Цзіньпін 15-16 лістапада 2015 Турцыя  Серык (правінцыя Анталья)  Рэджэп Эрдаган 15-16 лістапада 2014 Аўстралія  Брысбен (штат Квінсленд)  Тоні Эбат 5-6 верасня 2013 Расія  Санкт-Пецярбург  Уладзімір Пуцін 18-19 чэрвеня 2012 Мексіка  Сан-Хасэ-дэль-Каба (штат Паўднёвая Ніжняя Каліфорнія)  Феліпэ Кальдэрон 3-4 лістапада 2011 Францыя  Каны (рэгіён Праванс-Альпы-Лазурны бераг)  Нікаля Сарказі 11-12 лістапада 2010 Паўднёвая Карэя  Сеул  Лі Мён Бак 26-27 чэрвеня 210 Канада  Таронта (правінцыя Антарыа)  Стывен Харпер 24-25 верасня 2009 ЗША   Пітсбург (штат Пенсільванія)  Барак Абама 2 красавіка 2009 Вялікабрытанія  Лондан (Англія)  Гордан Браўн 15 лістапада 2008 ЗША  Вашынгтон (акруга Калумбія)  Джордж Уокер Буш

+ Ранейшыя сустрэчы міністраў Дата Дзяржава  Горад  Старшыня 17-18 лістапада 2007 Паўднёвая Афрыка  Клейнмонд (Заходнекапская правінцыя)  Трэвар Мануэль 18-19 лістапада 2006 Аўстралія  Мельбурн (штат Вікторыя)  Стывен Цімс 15-16 кастрычніка 2005 Кітай  Пекін  Цзінь Жэньцын 19-21 лістапада 2004 Германія  Берлін  Ганс Эйхель 26-27 кастрычніка 2003 Мексіка  Марэлія (штат Мічаакан)  Франсіска Хіль-Дыяс 22-23 лістапада 2002 Індыя  Нью-Дэлі  Ясвант Сінгх 16-17 лістапада 2001 Канада  Атава  Пол Марцін 24-25 кастрычніка 2000 Канада  Манрэаль (правінцыя Квебек)  Пол Марцін 15-16 снежня 1999 Германія  Берлін  Ганс Эйхель

 Гл. таксама 
 Вялікая васьмёрка (G8, G7, G6)

 Спасылкі 

 Афіцыйны сайт G20 — Página oficial del G-20 


Катэгорыя:Міжнародныя арганізацыі
Катэгорыя:2008 год у эканоміцы